Source: http://polusbroker.blogspot.com/2015/01/harom-perben-is-halasztott-birosag.html
Timestamp: 2018-03-25 05:18:03+00:00

Document:
Három perben is halasztott a bíróság pénteken - Pólus Bróker
Címlap / forinthitelek / gazdaság / jog / Három perben is halasztott a bíróság pénteken
Három perben is halasztott a bíróság pénteken
Attila Bencze 14:14 forinthitelek , gazdaság , jog
A felperes Porsche Bank jogi képviselője elsődleges keresetében azt kérte, hogy a bíróság állapítsa meg, hogy a per tárgyává tett szerződéses kikötések nem tartoznak a törvény hatálya alá. Azonban, amennyiben a törvényszék úgy ítéli meg, hogy a kikötések lehetővé teszik az egyoldalú szerződésmódosítást, akkor azok tisztességességének megállapítását kérte. A bank keresetében felidézte, hogy a devizaalapú kölcsönszerződésekben, a kamatváltozást eredményező kikötésekkel kapcsolatban indított perben a Fővárosi Törvényszék 2014. szeptember 16-án megállapította, hogy a szerződési feltételek nem minősülnek egyoldalú módosítást lehetővé tevő kikötéseknek, így nem esnek a 2014. évi XXXVIII. törvény alá.
A K&H Bank perében az alperes jogi képviselője szerint a tavalyi és idei Ab határozat vonatkozik mind a forintalapú, mind a devizaalapú, mind a deviza-deviza szerződésekre. Vannak a határozatokban utalások a devizaalapú és a forintalapú kölcsönszerződésekre is, de ez nem jelenti, hogy az Ab a törvényt csak egy szempontból nézte – tette hozzá.
A felperes erre reagálva kiemelte: az Ab csütörtöki határozatában kimondta, hogy döntése csak a devizaalapú fogyasztói szerződésekkel összefüggő rendelkezésekre terjed ki. Ennek oka, hogy az indítványozó bíróság csak a devizaalapú szerződésekkel kapcsolatban hivatkozott alaptörvény ellenességre, így az alkotmányossági vizsgálat is csak ezekre a törvényi rendelkezésekre terjed ki.
Három perben is halasztott a bíróság pénteken Reviewed by Attila Bencze on 14:14 Rating: 5

References: bíróság 
 bíróság 
 bíróság 
 bíróság 
 bíróság 
 bíróság